ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
ചലച്ചിത്ര വിനോദവ്യവസായമേഖലയില് നിന്നുള്ള പ്രതിനിധി സംഘം പ്രധാനമന്ത്രിയുമായികൂടിക്കാഴ്ച നടത്തി
ചലച്ചിത്ര വിനോദവ്യവസായമേഖലയില് നിന്നുള്ളഒരു പ്രതിനിധി സംഘംമുംബൈയില്ഇന്ന്പ്രധാനമന്ത്രി ശ്രീ. നരേന്ദ്ര മോദിയുമായികൂടിക്കാഴ്ച നടത്തി. ചലച്ചിത്ര നിര്മ്മാതാക്കള്, വിനോദവ്യവസായ കമ്പനികളുടെസി.ഇ.ഒ. മാര്മുതലായവര് പ്രതിനിധി സംഘത്തില്ഉള്പ്പെട്ടു.
സമീപ ഭാവിയില്ഇന്ത്യയെഅഞ്ച് ട്രില്ല്യണ് ഡോളര് സമ്പദ്ഘടനയാക്കിമാറ്റാനുള്ള പ്രധാനമന്ത്രിയുടെദര്ശനത്തിന് ശക്തമായ പിന്തുണ പ്രതിനിധി സംഘംഉറപ്പ് നല്കി. രാജ്യത്തെ മാധ്യമവിനോദവ്യവസായമേഖലയുടെ വമ്പിച്ച വളര്ച്ചാ സാധ്യതകള്വിവരിച്ച്കൊണ്ട് ഈ ലക്ഷ്യംകൈവരിക്കുന്നതില് നിര്ണ്ണായകമായസംഭാവന നല്കാന് ഈ മേഖലയ്ക്ക്കഴിയുമെന്ന്അവര്ചൂണ്ടിക്കാട്ടി.
ഇന്ത്യയിലെവിനോദവ്യവസായരംഗത്തിന് കുറഞ്ഞതുംഏകീകൃതവുമായജി.എസ്.ടി നിരക്ക് ഏര്പ്പെടുത്താന് പ്രതിനിധി സംഘംഅഭ്യര്ത്ഥിച്ചു.
വിവിധഉദ്യമങ്ങളിലൂടെയും, മുന്കൈകളിലൂടെയും വിനോദ പരിപാടികളുടെആഗോളതലസ്ഥാനമായിമുംബൈയെ വികസിപ്പിക്കാന് പ്രതിനിധി സംഘാംഗങ്ങള്ശക്തിയായിആവശ്യപ്പെട്ടു.
ലോകത്തെമ്പാടും വമ്പിച്ച ജനപ്രിയതആര്ജ്ജിച്ചതാണ്ഇന്ത്യയുടെവിനോദവ്യവസായമെന്ന് പ്രധാനമന്ത്രി പറഞ്ഞു. ആഗോളതലത്തില്ഇന്ത്യയുടെഉയര്ന്ന്വരുന്ന മൃദുശക്തി പദവിയുടെമുഖ്യഘടകളിലൊന്നാണ്അതെന്നുംഅദ്ദേഹംകൂട്ടിച്ചേര്ത്തു. മാധ്യമവിനോദവ്യവസായമേഖലയ്ക്ക്കേന്ദ്ര ഗവണ്മെന്റ്എല്ലാപിന്തുണയും നല്കുമെന്നും,നിര്ദ്ദേശങ്ങള് അനുഭാവപൂര്വ്വം പരിഗണിക്കുമെന്നും പ്രധാനമന്ത്രി പ്രതിനിധി സംഘത്തിന് ഉറപ്പ് നല്കി.
ശ്രീ. അക്ഷയ്കുമാര്, ശ്രീ. അജയ്ദേവ്ഗണ്, ശ്രീ. രാകേഷ് റോഷന്, ശ്രീ. പ്രസൂണ് ജോഷി, ശ്രീ. കരണ് ജോഹര്, ശ്രീ. സിദ്ധാര്ത്ഥ റോയ് കപൂര്തുടങ്ങിയവര്കൂടിക്കാഴ്ചയില്സന്നിഹിതരായിരുന്നു.
(ND/MRD
പ്രധാനമന്ത്രിയുടെ ഓഫീസ്
ഇന്ത്യയെ ഒരു വിജ്ഞാന കേന്ദ്രമാക്കി മാറ്റുന്നതിൽ എൻഇപിയുടെ പങ്ക് പ്രധാനമന്ത്രി എടുത്തു പറഞ്ഞു
ദേശീയ വിദ്യാഭ്യാസ നയത്തിന്റെ മൂന്നാം വാർഷികത്തോടനുബന്ധിച്ച് കേന്ദ്ര വിദ്യാഭ്യാസ, നൈപുണ്യ വികസന, സംരംഭകത്വ മന്ത്രി ശ്രീ ധർമേന്ദ്ര പ്രധാൻ എഴുതിയ ലേഖനം പ്രധാനമന്ത്രിയുടെ ഓഫീസ് പങ്കിട്ടു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു;
"ദേശീയ വിദ്യാഭ്യാസ നയത്തിന്റെ മൂന്നാം വാർഷികത്തിൽ, ഇന്ത്യയെ വളർന്നുവരുന്ന സാങ്കേതിക വിദ്യകളുടെ പ്രഭവകേന്ദ്രമാക്കി മാറ്റാൻ ദേശീയ വിദ്യാഭ്യാസ നയം എങ്ങനെയാണ് ലക്ഷ്യമിടുന്നതെന്ന് കേന്ദ്ര വിദ്യാഭ്യാസ മന്ത്രി ശ്രീ ധർമേന്ദ്ര പ്രധാൻ എഴുതുന്നു."
വാണിജ്യ വ്യവസായ മന്ത്രാലയം
സ്വതന്ത്ര വ്യാപാര കരാറിന്റെ  രണ്ടാംഘട്ട ചർച്ചകൾ ഇന്ത്യയും യുകെയും പൂർത്തിയാക്കി
ന്യൂ ഡൽഹി, മാർച്ച് 25, 2022
ഇന്ത്യ-യുകെ സ്വതന്ത്ര വ്യാപാര കരാറിന്റെ  രണ്ടാംഘട്ട ചർച്ചകൾ 2022 മാർച്ച് 17 വ്യാഴാഴ്ച ഇന്ത്യയും യുകെയും പൂർത്തിയാക്കി.
ഇതുമായി ബന്ധപ്പെട്ട സാങ്കേതിക ചർച്ചകൾ ഇന്ത്യൻ ഔദ്യോഗിക പ്രതിനിധി സംഘം ലണ്ടനിൽ നടത്തി. ഹൈബ്രിഡ് മാതൃകയിൽ നടന്ന ചർച്ചയിൽ യുകെയിലെ പ്രത്യേക കേന്ദ്രത്തിൽ നിന്നും, വിദൂര ദൃശ്യ സാങ്കേതികവിദ്യയുടെ സഹായത്തോടെയും പ്രതിനിധികൾ പങ്കെടുത്തു.
രണ്ടാം വട്ട ചർച്ചയ്ക്ക് മുൻപായി സ്വതന്ത്ര വ്യാപാര കരാറിന്റെ കരട് രൂപം പ്രതിനിധികൾക്കിടയിൽ പങ്കുവയ്ക്കുകയും, കരാറിലെ സിംഹഭാഗം വരുന്ന അധ്യായങ്ങൾ വിശദമായി ചർച്ച ചെയ്യപ്പെടുകയും ചെയ്തു. 26 നയ മേഖലകൾ ഉൾപ്പെടുത്തിയുള്ള 64 പ്രത്യേക സെഷനുകളിൽ ഇരു രാജ്യങ്ങളിൽ നിന്നുമുള്ള സാങ്കേതിക വിദഗ്ധർ പങ്കെടുത്തു.
മൂന്നാം വട്ട ചർച്ചകൾക്ക് 2022 ഏപ്രിലിൽ ഇന്ത്യ ആതിഥ്യം വഹിക്കും.
ആരോഗ്യ, കുടുംബക്ഷേമ മന്ത്രാലയം
116 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂഡൽഹി: നവംബർ 4 , 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 116 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
15.2 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
SKY
(Visitor Counter : 117
മന്ത്രിസഭ
ടൂറിസം രംഗത്ത് ഇന്ത്യ- ഉസ്ബെക്കിസ്ഥാന് സഹകരണം
ഇന്ത്യയും, ഉസ്ബെക്കിസ്ഥാനും തമ്മില് വിനോദസഞ്ചാര രംഗത്തെ സഹകരണം വര്ദ്ധിപ്പിക്കാനുള്ള ധാരണാപത്രത്തില് ഒപ്പ് വയ്ക്കും. അടുത്ത മാസം ഒന്നാം തീയതി ഉസ്ബെക്കിസ്ഥാനിലുള്ള ഉന്നതതല സംഘത്തിലെ ഇന്ത്യാ സന്ദര്ശന വേളയില് ആയിരിക്കും ധാരണാ പത്രം ഒപ്പിടുക.
പ്രയോജനങ്ങള്:
(ടൂറിസം രംഗത്ത് സഹകരണം വര്ദ്ധിപ്പിക്കുന്നതിന് ഒരു സ്ഥാപന വല്കൃത സംവിധാനം സൃഷ്ടിക്കാന് ഈ ധാരണാപത്രം രണ്ട് രാഷ്ട്രങ്ങളെയും സഹായിക്കും. ഉസ്ബെക്കിസ്ഥാനില് നിന്ന് ഇന്ത്യയിലേയ്ക്ക് വിനോദ സഞ്ചാരികളുടെ വരവ് വര്ദ്ധിപ്പിക്കും. ഇത് സാമ്പത്തിക വികസനത്തിനും, തൊഴിലവസര സൃഷ്ടിക്കും വഴിയൊരുക്കും. വിനോദ സഞ്ചാര രംഗത്തെ ദീര്ഘകാല സഹകരണത്തിനും ധാരണാപത്രത്തില് വ്യവസ്ഥയുണ്ട്.
ND/MRD
പ്രധാനമന്ത്രിയുടെ ഓഫീസ്
ഗാന്ധി ജയന്തി ദിനത്തിൽ ഗാന്ധിജിയ്ക്കു പ്രധാനമന്ത്രിയുടെ പ്രണാമം
മഹാത്മാഗാന്ധിയുടെ ജയന്തി ദിനത്തിൽ പ്രധാനമന്ത്രി ശ്രീ. നരേന്ദ്ര മോദി ഗാന്ധിജിയ്ക്ക് പ്രണാമം അർപ്പിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു :
"ഗാന്ധിജയന്തി ദിനത്തിൽ ബഹുമാനപ്പെട്ട ബാപ്പുവിനെ ഞാൻ നമിക്കുന്നു. അദ്ദേഹത്തിന്റെ മഹത്തായ ദർശനങ്ങൾ ആഗോളതലത്തിൽ പ്രസക്തമാണ്. അവ ദശലക്ഷക്കണക്കിന് ആളുകൾക്ക് ശക്തി നൽകുന്നു."
ആരോഗ്യ, കുടുംബക്ഷേമ മന്ത്രാലയം
ഇതുവരെ 193.53 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: ജൂൺ 10, 2022
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 193.53 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
13.93 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
(Visitor Counter : 108
പ്രധാനമന്ത്രിയുടെ ഓഫീസ്
ഗീതാ ജയന്തി ദിനത്തിൽ ജനങ്ങൾക്ക് പ്രധാനമന്ത്രിയുടെ ആശംസ
ഗീതാ ജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി ജനങ്ങൾക്ക് ആശംസകൾ നേർന്നു.
ട്വീറ്റിൽ പ്രധാനമന്ത്രി പറഞ്ഞു;
"ഭാരതാമൃത സർവസ്വം വിഷ്ണോർവക്ത്രദ്വിനി: ശ്രിതം.
ഗീതാ ഗംഗോദകം പിത്വാ പുനർജന്മം ന വിദ്യതേ ।
രാജ്യത്തെ എല്ലാ ജനങ്ങൾക്കും ഗീതാ ജയന്തി ആശംസകൾ. ശ്രീമദ് ഭഗവദ്ഗീത നൂറ്റാണ്ടുകളായി മനുഷ്യരാശിയെ നയിക്കുന്നു. ആത്മീയതയുമായും ജീവിത ദർശനവുമായും ബന്ധപ്പെട്ട ഈ മഹത്തായ ഗ്രന്ഥം ഓരോ കാലഘട്ടത്തിലും വഴികാട്ടിയായി നിലകൊള്ളും.
--NS--
भारतामृत सर्वस्वं विष्णोर्वक्त्राद्विनिः सृतम्।
— Narendra Modi  December 3, 2022
गीता गंगोदकं पीत्वा पुनर्जन्म न विद्यते।।
सभी देशवासियों को गीता जयंती की अनंत शुभकामनाएं। श्रीमद्भगवद्गीता सदियों से मानवता का मार्गदर्शन करती आई है। अध्यात्म और जीवन-दर्शन से जुड़ा यह महान ग्रंथ हर युग में पथ प्रदर्शक बना रहेगा।
മന്ത്രിസഭ
പാരമ്പര്യ വൈദ്യശാസ്ത്രത്തിലും ഹോമിയോപ്പതിയിലും സഹകരിച്ച് പ്രവര്ത്തിക്കുന്നതിന് സാവോ തോമേയും പ്രിന്സിപ്പേമായുള്ള ധാരണാപത്രത്തിന് അംഗീകാരം
ഇന്ത്യയും സാവോ തോമേയും പ്രിന്സിപ്പേയും തമ്മില് പരമ്പരാഗത വൈദ്യശാസ്ത്രം, ഹോമിയോപ്പതി എന്നീ മേഖലകളില് സഹകരിച്ച് പ്രവര്ത്തിക്കുന്നതിന് ഒപ്പ് വച്ച ധാരണാപത്രത്തിന് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം മുന്കാലപ്രാബല്യത്തോടെ അംഗീകാരം നല്കി. 2018 മാര്ച്ചിലാണ് ധാരണാപത്രം ഒപ്പുവച്ചത്.
പ്രധാനപ്പെട്ട അനന്തരഫലങ്ങള് :
ഇരു രാജ്യങ്ങളും തമ്മില് പരമ്പരാഗത വൈദ്യശാസ്ത്രമേഖലയിലുള്ള ഉഭയകക്ഷി സഹകരണം ഈ ധാരണാപത്രം കൂടുതല് ശക്തിപ്പെടുത്തും. ഇരു രാജ്യങ്ങളും തമ്മില് പങ്കുവയ്ക്കുന്ന സാംസ്ക്കാരിക പാരമ്പര്യം പരിഗണിക്കുമ്പോള് ഇതിന് വളരെയധികം പ്രാധാന്യമുണ്ട്.
നടപ്പാക്കല് തന്ത്രവും ലക്ഷ്യങ്ങളും :
ഒപ്പുവച്ച ധാരണാപത്രത്തിന്റെ പകര്പ്പുകള് കിട്ടുന്നതോടെ ഇരുരാജ്യങ്ങളും തമ്മിലുള്ള പ്രവര്ത്തനം ആരംഭിക്കും. ധാരണാപത്രത്തിലെ പരിഗണനാവിഷയങ്ങളുടെ അടിസ്ഥാനത്തിലുള്ള മുന്കൈകളായിരിക്കും ഇരു രാജ്യങ്ങളും കൈക്കൊള്ളുക. ധാരണാപത്രം പ്രാബല്യത്തിലുള്ളതു വരെ അത് തുടരും.
പശ്ചാത്തലം
വളരെയധികം വികസിച്ചപരമ്പരാഗത വൈദ്യശാസ്ത്രസമ്പ്രദായങ്ങള് കൊണ്ട് അനുഗ്രഹീതമാണ് ഇന്ത്യ. ഇതില് ആഗോള ആരോഗ്യ രംഗത്ത് വന് സാദ്ധ്യതകളുള്ള ഔഷധസസ്യങ്ങളും ഉള്പ്പെടും.
പരമ്പരാഗത വൈദ്യശാസ്ത്ര സമ്പ്രദായങ്ങളായ ആയുര്വേദം, യോഗ, പ്രകൃതി ചികിത്സ, യുനാനി, സിദ്ധാ, സൗവ്വ-റിഗ്പ്പ, ഹോമിയോപതി എന്നിവ ആഗോളതലത്തില് പ്രചരിപ്പിക്കുന്നതിനും പ്രോത്സാഹിപ്പിക്കുന്നതിനുമുള്ള അവകാശം ഇന്ത്യയുടെ ആയുഷ് മന്ത്രാലയത്തിനുണ്ട്. ഇതിന്റെ അടിസ്ഥാനത്തില് മലേഷ്യ,ട്രിനിഡാഡ് ആന്റ് ടൊബാഗോ , ഹംഗറി, ബംഗ്ലാദേശ്, നേപ്പാള്, മൗറീഷ്യസ്, മംഗോളിയ, ഇറാന് എന്നീ ഗവണ്മെന്റുകളുമായി പാരമ്പര്യവൈദ്യശാസ്ത്ര സഹകരണത്തിന് വേണ്ടി കാര്യക്ഷമമായ ധാരണാപത്രങ്ങളില് ആയുഷ്മന്ത്രാലയം ഏര്പ്പെട്ടിട്ടുമുണ്ട്. ശ്രീലങ്കന് ഗവണ്മെന്റുമായി ധാരണാപത്രം ഒപ്പുവയ്ക്കുന്നതിനുള്ള മറ്റൊരു നിര്ദ്ദേശവും പരിഗണനയിലുണ്ട്.
(RS/MRD
ആഭ്യന്തരകാര്യ മന്ത്രാലയം
കോവിഡ് 19 ന് എതിരെ പോരാടുന്ന ഡോക്ടർമാർക്കും മറ്റ് മെഡിക്കൽ ജീവനക്കാർക്കും ആവശ്യമായ പോലീസ് സുരക്ഷ ഉറപ്പാക്കണം എന്ന് കേന്ദ്ര ആഭ്യന്തര മന്ത്രാലയം സംസ്ഥാനങ്ങൾക്കും കേന്ദ്ര ഭരണ പ്രദേശങ്ങൾക്കും നിർദ്ദേശം നൽകി
കേന്ദ്ര ആഭ്യന്തര മന്ത്രാലയം
ഡോക്ടർമാർക്കും മറ്റ് മെഡിക്കൽ ജീവനക്കാർക്കും എതിരെ അക്രമങ്ങൾ നടക്കുന്നു എന്ന് റിപ്പോർട്ട് ചെയ്യുന്ന പശ്ചാത്തലത്തിൽ അവർക്ക് ആശുപത്രികളിലും കോവിഡ് ബാധിത രോഗികളെ സന്ദർശിക്കുമ്പോഴും രോഗികൾ എന്ന് സംശയിക്കുന്നവരെ ക്വാററ്റീൻ ചെയ്തിരിക്കുന്ന സ്ഥലങ്ങളിൽ പോകുമ്പോഴും മതിയായ പോലീസ് സുരക്ഷ നൽകാൻ കേന്ദ്ര ആഭ്യന്തര മന്ത്രാലയം, സംസ്ഥാനങ്ങൾക്കും കേന്ദ്ര ഭരണ പ്രദേശങ്ങൾക്കും ബന്ധപ്പെട്ട പോലീസ് അധികാരികൾക്കും നിർദേശം നൽകി.
രോഗത്തിന്റെ ലക്ഷണങ്ങളുള്ളവരെ പരിശോധിക്കാൻ പോകുമ്പോഴും ഡോക്ടർമാർക്കും മറ്റ് മെഡിക്കൽ ജീവനകാർക്കും ആവശ്യമായ പോലീസ് സുരക്ഷാ നൽകണമെന്ന് നിർദേശത്തിൽ പറയുന്നു.
(
ഷിപ്പിങ് മന്ത്രാലയം
കേന്ദ്ര തുറമുഖ-ഷിപ്പിങ്-ജലഗതാഗത മന്ത്രാലയം, റോ-റോ, റോ-പാക്സ്, ഫെറി സർവീസുകൾക്ക് പുതിയ റൂട്ടുകൾ കണ്ടെത്തി
(സാഗർമാല പദ്ധതിയുടെ കീഴിൽ തീരദേശ ജലഗതാഗതം പ്രോത്സാഹിപ്പിക്കുന്നതിന് കേന്ദ്ര തുറമുഖ-ഷിപ്പിങ്-ജല ഗതാഗത മന്ത്രാലയം നിരന്തരം ശ്രമിച്ചു വരുന്നു. രാജ്യത്തിന്റെ 7,500 കിലോമീറ്റർ ദൈർഘ്യമുള്ള തീരപ്രദേശത്തെ സാധ്യതകൾ പ്രയോജനപ്പെടുത്തി തുറമുഖ അധിഷ്ഠിത വികസനതിനുള്ള ഫ്ലാഗ് ഷിപ്പ് പദ്ധതിയാണ് സാഗർമാല.
കൊച്ചി, മുംബൈ /ജെ എൻ പി ടി, ഗോവ എന്നിവയുള്പ്പെടെയുള്ള ആഭ്യന്തര കേന്ദ്രങ്ങളും ഛത്തോഗ്രാം , സെയ്ഷെൽസ് , മഡഗാസ്കർ , ജാഫ്ന  എന്നീ നാല് ഇടങ്ങളെ ബന്ധിപ്പിക്കുന്ന 6 അന്താരാഷ്ട്ര റൂട്ടുകളും ഫെറി സര്വീസുകള് ഉപയോഗിച്ചുള്ള ഉള്നാടന് ജലപാതയ്ക്കായി മന്ത്രാലയം പുതുതായി ഉൾപ്പെടുത്തിയിട്ടുണ്ട്.
സാഗർമാല ഡെവലപ്മെന്റ് കമ്പനി ലിമിറ്റഡ് വഴി സ്വകാര്യ ഓപ്പറേറ്റർമാരെ കൂടി ഉൾപ്പെടുത്തി രാജ്യത്തെ വിവിധ ജലപാതകളിൽ റോ-റോ, റോ-പാക്സ്, ഫെറി സർവീസുകൾ നടത്താൻ മന്ത്രാലയം ഉദ്ദേശിക്കുന്നു. ഗതാഗത സംവിധാനം വർദ്ധിപ്പിക്കുക, കാർബൺ ബഹിർഗമനം കുറയ്ക്കുക, വിനോദസഞ്ചാരം പ്രോത്സാഹിപ്പിക്കുക, തൊഴിലവസരങ്ങൾ സൃഷ്ടിക്കുക, സമയവും ചെലവും ലാഭിക്കുക, റോഡ്-റെയിൽ ശൃംഖലയുടെ തിരക്ക് കുറയ്ക്കുക എന്നിവയാണ് ഉദ്ദേശലക്ഷ്യങ്ങൾ.
പ്രധാനമന്ത്രിയുടെ ഓഫീസ്
100 കോടി വാക്സിനേഷൻ നാഴികക്കല്ല് പിന്നിട്ട ഇന്ത്യയെ ലോകനേതാക്കൾ അഭിനന്ദിച്ചു
100 കോടി പ്രതിരോധ കുത്തിവയ്പ്പുകളുടെ നാഴികക്കല്ല് പിന്നിട്ട ഇന്ത്യയെ ലോകമെമ്പാടുമുള്ള നേതാക്കൾ അഭിനന്ദിച്ചു, ഇത് ബ്രഹത്തും അസാധാരണവുമായ നേട്ടമാണെന്ന് അവർ വിശേഷിപ്പിച്ചു.
പ്രത്യേക സേവനങ്ങളും ഫീച്ചറുകളും
കാലാവസ്ഥാ നിരീക്ഷണ കേന്ദ്രം ലോക കാലാവസ്ഥാ ദിനം 2022 ആഘോഷിക്കും
കേന്ദ്ര ഭൗമ ശാസ്ത്ര മന്ത്രാലയത്തിന് കീഴിലുള്ള ഇന്ത്യൻ കാലാവസ്ഥാ വകുപ്പിന്റെ കാലാവസ്ഥാ കേന്ദ്രം, തിരുവനന്തപുരം നാളെ  ലോക കാലാവസ്ഥാ ദിനം 2022 ആചരിക്കും, ഈ വർഷത്തെ പ്രമേയം "മുന്നറിയിപ്പും നേരത്തെയുള്ള പ്രവർത്തനവും - ദുരന്ത സാധ്യത കുറയ്ക്കുന്നതിനുള്ള ജല കാലാവസ്ഥാ വിവരങ്ങൾ" എന്നതാണ്. ആഘോഷങ്ങളുടെ ഭാഗമായി തിരുവനന്തപുരം ഒബ്സർവേറ്ററി ഹിൽസിലെ കാലാവസ്ഥാ നിരീക്ഷണ കേന്ദ്രത്തിന്റെ ഓഫീസ് ഉച്ചയ്ക്ക് 2 മുതൽ 5 വരെ പൊതുജനങ്ങൾക്കായി തുറന്ന് നൽകും. കൂടുതൽ വിവരങ്ങൾക്ക് 0471 2322894,2322471,2330025 എന്ന ഫോൺ നമ്പറുകളിലോ mc.trv@imd.gov.in എന്ന ഇമെയിലിലോ ബന്ധപ്പെടാം.
-NS-
(Visitor Counter : 36
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 190.50 കോടി കവിഞ്ഞു
12-14 വയസ് പ്രായമുള്ളവര്ക്ക് വിതരണം ചെയ്തത് 3.06 കോടിയിലധികം ആദ്യ ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 19,637
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 2,288 പേര്ക്ക്
രോഗമുക്തി നിരക്ക് നിലവില് 98.74%
പ്രതിവാര രോഗസ്ഥിരീകരണ നിരക്ക് 0.79%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 190.50 കോടി  പിന്നിട്ടു. 2,36,46,697 സെഷനുകളിലൂടെയാണ് ഈ നേട്ടം കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. കഴിഞ്ഞ 24 മണിക്കൂറിനുള്ളില്, 3.06 കോടി യിലധികം  കൗമാരക്കാര്ക്ക് കോവിഡ്-19 പ്രതിരോധ കുത്തിവയ്പിന്റെ ആദ്യ ഡോസ് നല്കി. 18 - 59 വയസ് പ്രായമുള്ളവർക്കുള്ള കരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,05,876
രണ്ടാം ഡോസ് 1,00,25,523
കരുതല് ഡോസ് 49,49,596
മുന്നണിപ്പോരാളികള്
ഒന്നാം ഡോസ് 1,84,17,036
രണ്ടാം ഡോസ് 1,75,57,218
കരുതല് ഡോസ് 79,89,400
12-14 പ്രായപരിധിയിലുള്ളവര്
ഒന്നാം ഡോസ് 3,06,99,031
രണ്ടാം ഡോസ് 1,02,47,926
15-18 പ്രായപരിധിയിലുള്ളവര്
ഒന്നാം ഡോസ് 5,87,75,749
രണ്ടാം ഡോസ് 4,33,26,396
18-44 പ്രായപരിധിയിലുള്ളവര്
ഒന്നാം ഡോസ് 55,63,08,512
രണ്ടാം ഡോസ് 48,24,87,619
കരുതല് ഡോസ് 3,02,686
45-59 പ്രായപരിധിയിലുള്ളവര്
ഒന്നാം ഡോസ് 20,30,68,762
രണ്ടാം ഡോസ് 18,90,91,565
കരുതല് ഡോസ് 8,35,240
60നുമേല് പ്രായമുള്ളവര്
ഒന്നാം ഡോസ് 12,69,72,818
രണ്ടാം ഡോസ് 11,78,41,944
കരുതല് ഡോസ് 1,57,83,809
കരുതല് ഡോസ് 2,98,60,731
ആകെ 1,90,50,86,706
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 19,637 ; ഇത് രാജ്യത്തെ മൊത്തം സജീവ കേസുകളുടെ 0.05% ആണ്.
ദേശീയ രോഗമുക്തി നിരക്ക് 98.74 % ആണ്. കഴിഞ്ഞ 24 മണിക്കൂറിനുള്ളില് 3,044 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,25,63,949 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 2,288 പേര്ക്കാണ്.
കഴിഞ്ഞ 24 മണിക്കൂറിനുള്ളില് 4,84,843 പരിശോധനകള് നടത്തി. ആകെ 84.15 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 0.79 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.47 ശതമാനമാണ്.
(ND
പ്രധാനമന്ത്രിയുടെ ഓഫീസ്
പ്രധാനമന്ത്രി നാന്യാങ് സാങ്കേതിക സര്വ്വകലാശാല സന്ദര്ശിച്ചു
പ്രധാനമന്ത്രി ശ്രീ. നരേന്ദ്ര മോദി ഇന്ന് സിംഗപ്പൂരിലെ നാന്യാങ് സാങ്കേതിക സര്വ്വകലാശാല സന്ദര്ശിച്ചു. വിദ്യാര്ത്ഥികളുമായി നടന്ന ആശയവിനിമയത്തില്, അവരുടെ ചോദ്യങ്ങള്ക്ക് അദ്ദേഹം മറുപടി നല്കി.
21-ാം നൂറ്റാണ്ടില് ഏഷ്യ നേരിടുന്ന വെല്ലുവിളികളെ കുറിച്ചുള്ള ചോദ്യത്തിന്, 21-ാം നൂറ്റാണ്ട് ഏഷ്യയുടെ നൂറ്റാണ്ടായിരിക്കുമെന്ന് ഇടയ്ക്കിടെ പറയാറുള്ള കാര്യം പ്രധാനമന്ത്രി ചൂണ്ടിക്കാട്ടി. നമുക്ക് നമ്മില് തന്നെ വിശ്വാസമുണ്ടാകേണ്ടത് അത്യാവശ്യമാണെന്നും, ഇത് നമ്മുടെ ഊഴമാണെന്നും അദ്ദേഹം കൂട്ടിച്ചേര്ത്തു. അവസരത്തിനൊത്ത് ഉയര്ന്ന് നാം നേതൃത്വം ഏറ്റെടുക്കണമെന്ന് പ്രധാനമന്ത്രി പറഞ്ഞു.
ചൈനയില് പ്രസിഡന്റ് ശ്രീ. സീ ജിന്പിംഗുമായി അടുത്തിടെ നടന്ന കൂടിക്കാഴ്ച പ്രധാനമന്ത്രി പരാമര്ശിച്ചു. കഴിഞ്ഞ 2000 വര്ഷങ്ങളില് 1600 വര്ഷക്കാലവും ഇന്ത്യയുടെയും ചൈനയുടെയും മൊത്തം ആഗോള ജി.ഡി.പി. 50% കവിഞ്ഞതായി വ്യക്തമാക്കുന്ന ഒരു രേഖ താന് പ്രസിഡന്റ് സീയ്ക്ക് നല്കിയതായി അദ്ദേഹം പറഞ്ഞു. സംഘര്ഷമൊന്നും ഇല്ലാതെയാണ് ഈ നേട്ടമുണ്ടായതെന്ന് അദ്ദേഹം പറഞ്ഞു. സംഘര്ഷമില്ലാതെ കണക്ടിവിറ്റിക്ക് ആക്കമേകാനാണ് നാം ശ്രദ്ധചെലുത്തേണ്ടതെന്ന് പ്രധാനമന്ത്രി പറഞ്ഞു.
ബഹിരാകാശ സാങ്കേതികവിദ്യയ്ക്ക് സദ്ഭരണത്തില് സുപ്രധാന പങ്ക് വഹിക്കാനുണ്ടെന്ന് പ്രധാനമന്ത്രി പറഞ്ഞു. സാധാരണക്കാരന്റെ ജീവിതം ഗണ്യമായി മെച്ചപ്പെടുത്താന് അതിന് കഴിയുമെന്ന് അദ്ദേഹം ചൂണ്ടിക്കാട്ടി. നമ്മുടെ വികസന അടിസ്ഥാന സൗകര്യങ്ങള്, എവിടെയാണ് നമുക്ക് സ്കൂളുകള് വേണ്ടത്, മെച്ചപ്പെട്ട റോഡുകള്, കൂടുതല് ആശുപത്രികള് എന്നിവ ശരിയായി അടയാളപ്പെടുത്താന് ബഹിരാകാശ സാങ്കേതികവിദ്യ നമ്മെ സഹായിക്കും.
പാരമ്പര്യവും, ആഗോളവല്ക്കരണവും തമ്മിലുള്ള സമതുലനാവസ്ഥയെ കുറിച്ചുള്ള ചോദ്യത്തോട് പ്രതികരിക്കവെ, മനുഷ്യ വര്ഗ്ഗം യുഗങ്ങളിലൂടെ പുരോഗമിച്ചത് നവീനത്വവും, സദാചാര സംഹിതയും, മാനുഷിക മൂല്യങ്ങളിലൂടെയുമാണെന്ന് പ്രധാനമന്ത്രി പറഞ്ഞു. മനുഷ്യന്റെ സര്ഗ്ഗാത്മകതയെ സഹായിക്കുകയാണ് സാങ്കേതികവിദ്യ. വിവിധ സാമൂഹിക മാധ്യമങ്ങള് ദശലക്ഷക്കണക്കിന് പേര്ക്ക് അഭിപ്രായം പറയാനുള്ള വേദിയായി മാറിയെന്ന് അദ്ദേഹം പറഞ്ഞു.
നാലാം വ്യാവസായിക വിപ്ലവത്തിന്റെ കാലത്ത് എല്ലാവരെയും ഉള്ക്കൊള്ളുന്ന വളര്ച്ച ഉറപ്പാക്കേണ്ടതിനെ കുറിച്ച് സംസാരിക്കവെ, തടസ്സപ്പെടുത്തലെന്നാല് നശീകരണമല്ലെന്ന് പ്രധാനമന്ത്രി പറഞ്ഞു. സാങ്കേതിക വിദ്യ ജനങ്ങളെ ശാക്തീകരിക്കുന്നുവെന്ന് പറഞ്ഞ അദ്ദേഹം, സാങ്കേതികവിദ്യയാല് നയിക്കപ്പെടുന്ന ഒരു സമൂഹം സാമൂഹിക പ്രതിബന്ധങ്ങളെ തകര്ത്തെറിയുമെന്ന് ചൂണ്ടിക്കാട്ടി. സാങ്കേതികവിദ്യ താങ്ങാവുന്ന നിരക്കിലുള്ളതാകണമെന്നും ഉപയോഗിക്കാന് എളുപ്പത്തിലുള്ളതാകണമെന്നും പ്രധാനമന്ത്രി പറഞ്ഞു. ഒരു കാലത്ത് ജനങ്ങള് കമ്പ്യൂട്ടറിനെ കുറിച്ച് ഭയപ്പെട്ടിരുന്നുവെങ്കിലും നമ്മുടെ ജീവിതങ്ങള് പരിവര്ത്തിപ്പിക്കാന് സഹായിച്ചത് കമ്പ്യൂട്ടറുകളാണെന്ന് അദ്ദേഹം ഓര്മ്മിപ്പിച്ചു.
(ND/MRD
പ്രധാനമന്ത്രിയുടെ ഓഫീസ്
എയ്റോ ഇന്ത്യയുടെ 2023ന്റെ ക്ഷണിക ദൃശ്യങ്ങൾ പ്രധാനമന്ത്രി പങ്കുവെച്ചു
എയ്റോ ഇന്ത്യ 2023-ന്റെ ഒറ്റ നോട്ടത്തിലുള്ള ദൃശ്യങ്ങൾ പ്രധാനമന്ത്രി ശ്രീ നരേന്ദ്ര മോദി പങ്കിട്ടു.
ട്വീറ്റുകളുടെ പരമ്പരയിൽ പ്രധാനമന്ത്രി ട്വീറ്റ് ചെയ്തു;
“എയ്റോ ഇന്ത്യ 2023 പ്രതിരോധത്തിലും ബഹിരാകാശത്തിലും ഇന്ത്യ കൈവരിച്ച മുന്നേറ്റങ്ങൾ പ്രദർശിപ്പിച്ചു. തങ്ങളുടെ നവീനാശയങ്ങൾ പ്രദർശിപ്പിക്കുന്ന വിവിധ രാജ്യങ്ങളിൽ നിന്നുള്ളവരെ ഇത് ഒരുമിച്ച് കൊണ്ടുവന്നു.
"എയ്റോ ഇന്ത്യ 2023-ലെ മാതൃകാപരമായ കർണാടക പവലിയൻ സന്ദർശിച്ചു. എയ്റോസ്പേസ് വ്യവസായത്തിൽ കർണാടകയുടെ ശ്രേഷ്ഠമായ സംഭാവനയിൽ രാജ്യം മുഴുവൻ അഭിമാനിക്കുന്നു."
Aero India 2023 showcased the strides India is making in defence and aerospace. It has brought together people from various countries who are showcasing their innovations. pic.twitter.com/EFL35j9LwL
— Narendra Modi  February 13, 2023
Visited the exemplary Karnataka Pavilion at Aero India 2023. The entire nation is proud of Karnataka’s rich contribution to the aerospace industry. pic.twitter.com/JNDcCgxf8W
— Narendra Modi  February 13, 2023
ಏರೋ ಇಂಡಿಯಾ ೨೦೨೩ ರ ಅನುಕರಣೀಯ ಕರ್ನಾಟಕ ಪೆವಿಲಿಯನ್ಗೆ ಭೇಟಿ ನೀಡಿದೆ. ಏರೋಸ್ಪೇಸ್ ಉದ್ಯಮಕ್ಕೆ ಕರ್ನಾಟಕದ ಶ್ರೀಮಂತ ಕೊಡುಗೆಯ ಬಗ್ಗೆ ಇಡೀ ರಾಷ್ಟ್ರವು ಹೆಮ್ಮೆಪಡುತ್ತದೆ. pic.twitter.com/A0FtjscOfq
— Narendra Modi  February 13, 2023
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 201.68 കോടി കവിഞ്ഞു
12-14 വയസ് പ്രായമുള്ളവര്ക്ക് വിതരണം ചെയ്തത് 3.84 കോടിയിലധികം ആദ്യ ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 1,50,100
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 21,411 പേര്ക്ക്
രോഗമുക്തി നിരക്ക് നിലവില് 98.46%
പ്രതിവാര രോഗസ്ഥിരീകരണ നിരക്ക് 4.46%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 201.68 കോടി  പിന്നിട്ടു. 2,66,09,306 സെഷനുകളിലൂടെയാണ് ഈ നേട്ടം കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. കഴിഞ്ഞ 24 മണിക്കൂറിനുള്ളില്, 3.80 കോടി യിലധികം 3,84,35,980 കൗമാരക്കാര്ക്ക് കോവിഡ്-19 പ്രതിരോധ കുത്തിവയ്പിന്റെ ആദ്യ ഡോസ് നല്കി. 18 - 59 വയസ് പ്രായമുള്ളവർക്കുള്ള കരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 10410857
രണ്ടാം ഡോസ് 10083941
കരുതല് ഡോസ് 6139750
മുന്നണിപ്പോരാളികള്
ഒന്നാം ഡോസ് 18428851
രണ്ടാം ഡോസ് 17659934
കരുതല് ഡോസ് 11761180
12-14 പ്രായപരിധിയിലുള്ളവര്
ഒന്നാം ഡോസ് 38435980
രണ്ടാം ഡോസ് 26953686
15-18 പ്രായപരിധിയിലുള്ളവര്
ഒന്നാം ഡോസ് 60988770
രണ്ടാം ഡോസ് 50542921
18-44 പ്രായപരിധിയിലുള്ളവര്
ഒന്നാം ഡോസ് 559159870
രണ്ടാം ഡോസ് 507171319
കരുതല് ഡോസ് 12438798
45-59 പ്രായപരിധിയിലുള്ളവര്
ഒന്നാം ഡോസ് 203614293
രണ്ടാം ഡോസ് 194866095
കരുതല് ഡോസ് 9034086
60നുമേല് പ്രായമുള്ളവര്
ഒന്നാം ഡോസ് 127391804
രണ്ടാം ഡോസ് 121767056
കരുതല് ഡോസ് 29965580
കരുതല് ഡോസ് 6,93,39,394
ആകെ 2,01,68,14,771
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 1,50,100 ; ഇത് രാജ്യത്തെ മൊത്തം സജീവ കേസുകളുടെ 0.34% ആണ്.
ദേശീയ രോഗമുക്തി നിരക്ക് 98.46 % ആണ്. കഴിഞ്ഞ 24 മണിക്കൂറിനുള്ളില് 20,726 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,31,92,379 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 21,411 പേര്ക്കാണ്.
കഴിഞ്ഞ 24 മണിക്കൂറിനുള്ളില് 4,80,202 പരിശോധനകള് നടത്തി. ആകെ 87.21 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 4.46 ശതമാനമാണ്. പ്രതിദിന രോഗസ്ഥിരീകരണ നിരക്ക് 4.46 ശതമാനമാണ്.
(ND
വനിതാ, ശിശു വികസന മന്ത്രാലയം
പോഷണ മാസം 2022
ന്യൂ ഡൽഹി: സെപ്തംബർ 23, 2022
ആയുഷ് മന്ത്രാലയവും വനിതാ-ശിശു വികസന മന്ത്രാലയവും സംയുക്തമായി നടത്തിയ ഇടപെടലുകളുടെ ഫലമായി ഏകദേശം 4.37 ലക്ഷം അങ്കണവാടികളിൽ പോഷൺ വാടികകൾ സജ്ജീകരിച്ചു. കൂടാതെ, ഇതുവരെ, 6 സംസ്ഥാനങ്ങളിലെ തിരഞ്ഞെടുത്ത ജില്ലകളിൽ 1.10 ലക്ഷം ഔഷധ തൈകൾ നട്ടുപിടിപ്പിച്ചു.
ഇപ്പോൾ നടന്നു വരുന്ന പോഷണ മാസം 2022 -ന് കീഴിൽ, വീട്ടുമുറ്റത്തെ കോഴിവളർത്തൽ/മത്സ്യബന്ധന യൂണിറ്റുകൾക്കൊപ്പം പോഷകാഹാരത്തോട്ടങ്ങൾ സ്ഥാപിക്കുന്നതും പോഷൺ വാടികകൾ മെച്ചപ്പെടുത്താനുള്ള പ്രവർത്തനങ്ങളും രാജ്യത്തുടനീളം നടക്കുന്നു.
വീട്ടുമുറ്റത്തെ കോഴിവളർത്തൽ, മത്സ്യബന്ധന യൂണിറ്റുകൾ എന്നിവ പ്രയോജനപ്പെടുത്തി പോഷൺ വാടികകൾ മെച്ചപ്പെടുത്തുന്നത് സംബന്ധിച്ച 1.5 ലക്ഷത്തിലധികം പദ്ധതികൾ ഇതുവരെ റിപ്പോർട്ട് ചെയ്യപ്പെട്ടിട്ടുണ്ട്. കൂടാതെ, ചെറുധാന്യങ്ങളും വീട്ടുമുറ്റത്തെ അടുക്കളത്തോട്ടങ്ങളും പ്രോത്സാഹിപ്പിക്കുന്നതിനായി 75 ആയിരത്തിലധികം ബോധവൽക്കരണ ക്യാമ്പുകൾ നടത്തി.
2018 മാർച്ച് 8-ന് പ്രധാനമന്ത്രി തുടക്കം കുറിച്ച പോഷൺ അഭിയാൻ, കുട്ടികൾ, കൗമാരക്കാർ, ഗർഭിണികൾ, മുലയൂട്ടുന്ന അമ്മമാർ എന്നിവർക്കുള്ള പോഷകാഹാര ലഭ്യത മെച്ചപ്പെടുത്താൻ ലക്ഷ്യമിടുന്നു. മിഷൻ പോഷൺ 2.0 യുടെ ഭാഗമാണ് പോഷൺ അഭിയാൻ.
പോഷൺ വാടികകൾ അല്ലെങ്കിൽ ന്യൂട്രി ഗാർഡനുകളിലൂടെ പ്രാദേശികമായി ഉത്പാദിപ്പിക്കുന്ന പഴങ്ങൾ, പച്ചക്കറികൾ, ഔഷധ സസ്യങ്ങൾ എന്നിവ ക്രമബദ്ധമായി സ്ത്രീകൾക്കും കുട്ടികൾക്കും ലഭ്യമാക്കുകയാണ് ശരിയായ പോഷകാഹാരം പ്രാപ്തമാക്കുന്നതിനുള്ള പദ്ധതി ലക്ഷ്യം.
RRTN/SKY
വിദ്യാഭ്യാസ മന്ത്രാലയം
അഞ്ച് പുതിയജവഹര് നവോദയവിദ്യാലയങ്ങള്ഉദ്ഘാടനം ചെയ്തു ; 9 എണ്ണത്തിന് തറക്കല്ലിട്ടു
രാജ്യത്ത്അഞ്ച് പുതിയജവഹര് നവോദയവിദ്യാലയങ്ങളും, ഒരുദേശീയ നവോദയലീഡര്ഷിപ്പ് ഇന്സ്റ്റിറ്റ്യൂട്ടും കേന്ദ്ര മാനവ വിഭവശേഷിവികസന മന്ത്രി ശ്രീ. രമേശ് പൊഖ്രിയാല് നിഷാങ്ക്ഉദ്ഘാടനം ചെയ്തു. ന്യൂഡല്ഹിയില് നിന്ന്വീഡിയോകോണ്ഫറന്സ് വഴിയാണ്അദ്ദേഹംഉദ്ഘാടനം നിര്വ്വഹിച്ചത്. 9 പുതിയജവഹര് നവോദയവിദ്യാലയങ്ങള്ക്കുംകേന്ദ്രമന്ത്രി വീഡിയോകോണ്ഫറന്സിലൂടെ തറക്കല്ലിട്ടു. ഉത്തര്പ്രദേശ്, ഒഡിഷ, ഗുജറാത്ത്എന്നിസംസ്ഥാനങ്ങളിലാണ് പുതിയ നവോദയവിദ്യാലയങ്ങള്ആരംഭിച്ചത്. ഒഡിഷയിലെ പുരിയിലാണ് നവോദയലീഡര്ഷിപ്പ് ഇന്സ്റ്റിറ്റ്യൂട്ട് തുടങ്ങിയിട്ടുള്ളത്.
(ത്രിപുര, ദക്ഷിണ പശ്ചിമഖാസികുന്നുകള്, ജല്പായ്പുരി, കലാബുരാഗി, കോളാര്, ഛത്തീസ്ഗഢ്, റാഞ്ചിക്ക്സമീപം ഖുന്തി, ഉത്തര് പ്രദേശിലെ ബദൗന് എന്നിവിടങ്ങളിലാണ് പുതിയ നവോദയവിദ്യാലയങ്ങള്ക്ക്തറക്കല്ലിട്ടത്.
ND
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
2022 ഒക്ടോബർ 31-ന് വിജിലൻസ് ബോധവൽക്കരണ വാരാഘോഷത്തോടാനുബന്ധിച്ച ചടങ്ങ് നടന്നു
"വികസിത രാഷ്ട്രത്തിനായി അഴിമതി രഹിത ഇന്ത്യ" എന്ന പ്രമേയത്തിൽ ഊന്നിക്കൊണ്ട് 2022 ഒക്ടോബർ 31 മുതൽ നവംബർ 6 വരെ വിജിലൻസ് ബോധവൽക്കരണ വാരം ആചരിക്കുന്നു.
കേന്ദ്ര വിജിലൻസ് കമ്മീഷണർ ശ്രീ സുരേഷ് എൻ പട്ടേൽ, വിജിലൻസ് കമ്മീഷണർമാരായ ശ്രീ പ്രവീൺ കുമാർ ശ്രീവാസ്തവ, ശ്രീ അരവിന്ദ കുമാർ എന്നിവരുടെ നേതൃത്വത്തിൽ കേന്ദ്ര വിജിലൻസ് കമ്മീഷൻ ഉദ്യോഗസ്ഥർക്ക് പ്രതിജ്ഞ ചൊല്ലിക്കൊടുത്തുകൊണ്ടാണ് വിജിലൻസ് ബോധവൽക്കരണ വാരാചരണം ആരംഭിച്ചത്.
2022ലെ വിജിലൻസ് ബോധവൽക്കരണ വാരാചരണത്തിന്റെ മുന്നോടിയായി കേന്ദ്ര വിജിലൻസ് കമ്മീഷൻ, എല്ലാ മന്ത്രാലയങ്ങൾ/വകുപ്പുകൾ/ സ്ഥാപനങ്ങളിലും ആറ് മേഖലകളെ കേന്ദ്രീകരിച്ചുകൊണ്ട് ചില പ്രതിരോധ വിജിലൻസ് സംരംഭങ്ങളെ ഉയർത്തിക്കാട്ടുന്ന മൂന്ന് മാസത്തെ പ്രചരണം നടത്തി:
1) പ്രോപ്പർട്ടി മാനേജ്മെന്റ്
2) അസറ്റ് മാനേജ്മെന്റ്
3) റെക്കോർഡ് മാനേജ്മെന്റ്,
4) വെബ്സൈറ്റ് പരിപാലനവും അപ്ഡേറ്റും, ഓൺലൈൻ പോർട്ടൽ സൃഷ്ടിക്കുന്നതിനുള്ള നടപടികൾ ഉൾപ്പെടെ ഉപഭോക്താക്കൾക്കായി സേവന വിതരണത്തിനായി പുതിയ മേഖലകൾ തിരിച്ചറിയൽ എന്നീ രണ്ട് സാങ്കേതിക സംരംഭങ്ങൾ
5) ആവശ്യമുള്ള മാർഗ്ഗനിർദ്ദേശങ്ങൾ / സർക്കുലറുകൾ / മാനുവലുകൾ പുതുക്കൽ,
6) പരാതികൾ തീർപ്പാക്കൽ
- എന്നിവയാണ് ആറ് കേന്ദ്രീകൃത മേഖലകൾ.
വിജിലൻസ് ബോധവൽക്കരണ വാരാചരണത്തിന്റെ ഭാഗമായി നവംബർ മൂന്നിന് വിജ്ഞാൻ ഭവനിൽ കേന്ദ്ര വിജിലൻസ് കമ്മിഷൻ സംഘടിപ്പിക്കുന്ന പരിപാടിയും നടക്കും. പ്രധാനമന്ത്രി ശ്രീ നരേന്ദ്ര മോദി ചടങ്ങിൽ മുഖ്യാതിഥിയായി പങ്കെടുക്കും എന്ന് പ്രതീഷിക്കുന്നു.
RRTN